વિદ્વાન કોને કહી શકાય ? કોઇ વિદ્વાન ઘરડા થાય ત્યારે એ જ્ઞાનવૃદ્ધ છે એવો અનુભવ તમને થાય ત્યારે શું થાય છે? અમે ગામડેથી એસ.આર.ભટ્ટને સાંભળવા આવતા. અસ્ખલિત વાણીપ્રવાહથી તમે મંત્રમુગ્ધ થઈ જાઓ, અને મળો ત્યારે આ મુગ્ધતા આદર અને સન્માનમાં પરિણમે. શું બનતું ? એવો પ્રશ્ન આજે વિચારીએ છીએ ત્યારે આખી સંક્રાન્તિનો ખ્યાલ આવે છે. આપણો વિદ્વાનોનો મહોલ્લો ખાલી થઈ ગયો હોય તેવું લાગે છે. કેકાશાસ્ત્રી, ભગવતીપ્રસાદ પંડ્યા કે ઉમાશંકર જોષી યાદ આવ્યા કરે. એક આશ્વાસન આદરણીય મોરારીબાપુ છે, તમને સાંભળે, બિરદાવે. અને હ્રદયના કોઇ ખુણામાં તમારા માટે સ્નેહ સિવાય બીજું કશું ના હોય..